Diari Oficial de la Generalitat Valenciana


Sumari del DOGV 9500, del 29-12-2022 (2022/12431)

RESOLUCIÓ de 23 de desembre de 2022, de la Conselleria d'Educació, Cultura i Esport, per la qual se suprimeix el registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució, núm. 284, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9500

Data del DOGV
:   29-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12902


Data del document
:   23-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 23 de desembre de 2022, de la Conselleria d'Educació, Cultura i Esport, per la qual se suprimeix el registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució, núm. 284, de València. [2022/12452]  
El Decret 191/2014, de 14 de novembre, del Consell, regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
L'article 18.1 del decret citat estableix que: «La creació, modificació o supressió de les oficines de registre s'efectuarà mitjançant una resolució del respectiu titular de la conselleria».  
Mitjançant Resolució de 6 de novembre de 2000, de la Secretaria General de la Conselleria de Cultura i Educació, es va crear un registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució, núm. 284, de València, com a registre auxiliar del registre general de la Conselleria d'Educació, Cultura i Esport, al qual es trobava vinculat.  
  
Amb la modernització de l'administració valenciana i la utilització de les tecnologies de la informació i la comunicació, amb el consegüent avanç de l'Administració electrònica s'ha pogut constatar que el registre d'entrada i eixida de documentació en la citada seu ha anat reduint-se progressivament, no fent necessària, ara per ara, la continuïtat d'oferir aquest servei a la ciutadania.  
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell, resolc:  
  
Primer  
Suprimir el registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució núm. 284, de València. Aquest registre és auxiliar del registre general de la Conselleria d'Educació, Cultura i Esport.  
  
  
Segon  
Aquesta resolució produirà efectes amb data 1 de gener de 2023.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 23 de desembre de 2022.- La consellera d'Educació, Cultura i Esport: Raquel Tamarit Iranzo.